Hlina, Alojz, poslanec NR SR (2013-02-12):
Vážený pán predsedajúci, vážený pán minister, vážení kolegovia, nemajte hrúzu, to nemám, že toľko pripravené, to je ten návrh samotný, len si potrebujem s ním pomôcť, tak aby vás neobišiel strach, že tu chcem byť dlho. Na začiatok poviem, že teda som robil také akcie, že máme radi túto krajinu, ale teraz musím, žiaľ, skonštatovať, že je mi ľúto ľudí tejto krajiny, a poviem aj potom, že prečo. Ale ešte skôr, ako poviem jednu takú poznámku, si nedovolím, že tu mi niekto povedal, že je také nekolegiálne hovoriť o niekom, kto tu nie je, ale, prepáčte, nebudem sa toho držať, lebo v zásade by som niekedy nemohol hovoriť vôbec. Čiže dovolím si predsa len takú poznámku k pánovi Frešovi, nebude úplne nepodstatná, práve naopak, bude podstatná k tomuto návrhu, o čom hovoríme, že pán Frešo sem prišiel s procedurálnym návrhom, že armádu do ulíc, a pritom je v Bratislave 10 cm snehu. Minulý týždeň napadlo pomaly meter snehu na východe aj na Orave a nikto armádu do ulíc nevolal a to je to, čo, ono sa tomu vznikne hovoriť, že bolesť vlastného zubu vás trápi viac ako hladomor v Sudáne alebo, ináč povedané, že človek si vníma iba ten svoj vlastný mikrosvet, to znamená, nie je schopný toho, čo je veľmi dôležité, a to je tá sociálna empatia, to znamená, že vníma ten problém v jeho celosti, snaží sa byť spravodlivý, čiže nesfokusuje sa. Veľmi dôležité povedať. A teraz, že prečo som to povedal, pretože chcem, aby sme sa poučili, aby som to prípadne už na budúce nemusel hovoriť. Ak chceme vyhrať, hej, to je veľmi dôležité, avšak bude to náročné, lebo tu v tejto krajine si niektorí ľudia myslia, že súťaž je iba to, čo moderoval niekedy Nikodým, a o férovosti a schopnosti férovo súťažiť tu naozaj máme, by som povedal, obrovské nedostatky. Ono právnici to zvyknú hovoriť, že môžete mať tak hrubú zmluvu, ale pred zlým úmyslom vás neochráni, čiže a toto je len, toto je len, tieto malé, malé návrhy. Ja som si to včera snažil pozrieť, to naozaj je hrubý zákon, hej, čiže aj takto hrubý zákon, aj táto malá novela môže byť ešte hrubšia ako Vojna a mier, ale pred zlým úmyslom, keď tam je, tak vás neochráni a trošku vyjadrujem obavu v tejto krajine, v ktorej naozaj pre nás, čo súťaž pre niekoho znamená, ja som tu dneska ráno, už to nebudem opakovať, ale naozaj úplne hviezdny príklad to, ako niekto vníma, žiaľ, musím to do našich radov adresovať, vníma, že pán Osuský povedal, že on si urobil súťaž v hlave a tým pádom je to vybavené. Ako nič v zlom, kolegovia, predstavte si, že by tu minister, ja ho nebudem obhajovať, to na konci uvidíte, ale predstavte si, že by sem prišiel a povedal, že teda nesúťažil s niekým o niečo, lebo on si tú súťaž urobil v hlave a jeho jury rozhodla, ako rozhodla. No tak viete, tak ešte, chvalabohu, ešte nie sme na tom tak zle, že by niekto s takouto hlúposťou prišiel sem, i keď, pravdu poviem, už všeličo tu zaznelo, čiže zatiaľ sa tešme, že to zaznieva na lokálnych úrovniach, ale bojím sa, že ten prúd toho vnímania pomaly dôjde aj sem, hej. Ja k tomu, k tomu, aby som to ukončil, k tomu vnímaniu-nevnímaniu súťaže a férovosti ešte doplním, to exces typu Osuský je jedna vec, ale tam bol jeden nemenovaný, ja mu nebudem robiť reklamu, poslanec za SDKÚ, ktorý povedal, počkajte, tuto to mám niekedy doslovne, že, áno, presne, kolega ma dopĺňa – aká súťaž, načo súťaž, však oni sú najlepší, oni sú elita. Viete, však ono to je všetko na videu, to si môžete pozrieť, to by ste neuverili, to keby vám niekto hovoril, to poviete, to nemôže byť pravda, to neverím, fakt. Fakt, je to naozaj fakt, je to na videu – aká súťaž, načo súťaž?! Viete, nechcem zaťažovať, ale to má vplyv, lebo hovoríme o súťaži, o verejnom obstarávaní, že čoho bol schopný minulý týždeň mestský parlament v Bratislave, hej, že proste on uzavrel alebo uzavrelo sa to tak, že v zásade nič horšie na svete neexistuje ako súťaž. Proste normálne z tých vyjadrení, to tak vyšlo, hej, a tu pán právnik elitný z SDKÚ povedal – aká súťaž, načo súťaž, však oni sú elita?! Znova si predstavte tu ministra, že by sem prišiel a povedal – aká súťaž, načo súťaž, však Široký je elita?! Viete, že to je, ctím si, teda že ešte k tomu sme nedospeli, hej, že to naozaj teším sa z toho, aspoň z mála, ale len drobný dôvetok, to je taká, viete, že tá prezentácia, to je taká rašlovčina, hej, to myslím bol ten prokurátor, ktorý, že aký súd, načo súd, Horákovú treba obesiť, nie, alebo ju treba, hej? Že proste to sú naozaj hrozné veci, kolegovia. Naozaj absurdné veci a, žiaľ, musím to povedať, to je u nás, a preto to chcem povedať, aby sme sa toho vyvarovali, lebo ak ich chceme, týchto ľudí poraziť, nie samoúčelne, ale poraziť, aby sme boli alternatívou, tak musíme byť lepší, nieže si ľudia povedia, však oni sú ešte horší. Viete, že pokiaľ my budeme mať v svojich hlavách, že súťaž je toto, resp. nie je, tak je nám zbytočne bojovať, takého boja ja neviem ani, či sa chcem zúčastniť. Čiže potom aj týmto našim ľuďom povedzte, svojim prípadne, a to už ani nehovorím, čo SaS tam má za polofašistického hlupáka ako poslanca, to sa k tomu vrátime, že toto naozaj si treba v tom urobiť jasno, lebo my ináč to neurobíme, my ináč túto krajinu nezlepšíme, my neurobíme život ľahší pre ľudí, neurobíme a dokonca nemáme ani právo, pokiaľ sa budeme takto znevažovať a takto má iné expresívnejšie výrazy napadajú, ako to bolo svedectvom toho minulý týždeň. K meritórnej záležitosti, tak teda proklamácia politická, pán minister, dá sa vyhrať nad vami aj v Medzilaborciach, keď tam vy skončíte míting, kde budete sľubovať sociálne istoty a neviem čo, keď tam prídu ľudia a povedia, že vytvoria krajinu, kde najlepší budú vyhrávať, tí, čo neboli najlepší, môžu skúsiť znova a slabým a bezmocným pomôžeme. Toto, s tým sa dá vyhrať aj v Medzilaborciach, pokiaľ sa zo všetkých dovtedy nestanú egoisti. Viete, lebo možno si aj tá pani, staršia pani v Medzilaborciach povie, že kvôli môjmu synovi alebo vnukovi to urobím, že chcem, že nemusíte sa narodiť do zlatej kolísky na hradnom kopci, kde 5 cm snehu je kalamita, voláte armádu, ale môžete sa narodiť aj v Medzilaborciach a môžete uspieť, a že je tu niekto, kto vám ponúka takúto víziu. Toto je vízia, za ktorú sa oplatí bojovať, postaviť, a s touto víziou sa dá uspieť aj v Medzilaborciach v kulturáku po vystúpení hviezd zo SMER-u. Ale nesmieme robiť to, čo ste stvárali, to, čo stvárali poslanci SaS a SDKÚ minulý týždeň na bratislavskom zastupiteľstve. No nesmieme, úplne jednoduché. Pán minister, k vám. Ja mám rád mladých, ambicióznych, vzdelaných ľudí. Ani sa ich nebojím, lebo poznám ľudí, ktorí sa boja takých. Ja sa ich nebojím, nemám s tým najmenší problém. A ku cti vášho premiéra slúži to, že sa ich tiež nebojí a dokonca sa nimi obklopil. Čo je dobré, otázka stojí, že koľkí z vás majú to – čo je jeden veľmi dôležitý ukazovateľ v politike – sociálnu empatiu, o ktorej som tu predtým hovoril. Poznám jeden stratený prípad vo vašom vládnom zbore, u vás mám pocit, že má zmysel si ešte drať jazyk, takže ak dovolíte, by som povedal niečo k vášmu návrhu, k návrhu zákona, ktorý tu predkladáte. To, že chcete urobiť zo seba – poznámku si spravím – Usaina Bolta, že to chcete, to bude asi rekord, nie? Za 5 dní aj s prezidentským podpisom, to bude asi rekord, tak na úrovni druhého najlepšieho, no. Takže, pán minister, ja si dovolím v tomto návrhu, kde my tu hovoríme o návrhu, o tom, že či vôbec to má ísť hlbšie, ja si myslím, že to tu je, keď mi to možno aj niekto vytkne, je to náležité preto, lebo to umožňuje určitý časový priestor na to, aby ste túto moju výhradu, ktorú ja vám teraz poviem, prípadne zapracovali. Ja vôbec netrpím bolesťou na seba, žeby som to mal byť ja, vôbec nie, práve naopak, ja som to aj vašim ponúkal, kľudne to všetci napíšte, koľko chcete tých pozmeňovákov, ráta sa výsledok. Čiže aj teraz si vám dovolím povedať, že máte tam chybu. A ja budem zmierlivý, budem mať pocit, že to nebolo zámerom, ale to bolo v tom chvate, tým nedopatrením sa tam proste, v živote sa stáva, chybička se vloudí. Hej. Takže, pán minister, máte tam § 32, ktorý hovorí, že nahrádzate potvrdenia čestným vyhlásením. A ja poznám, aj osobne poznám, proste ja neviem, hocičo chcete, či aby vám úroky odpustili, že ste meškali, alebo úver, musíte všade navkladať iks všelijakých potvrdení, musíte, jedna pani, slečna, proste tým, že nič nerobí, len to behá, čiže každý živnostník, ale aj bežný občan, keď chce, musí zháňať. Vy im to teda nahrádzate v štátnom záujme pre európske fondy, ktorého sa nezúčastňujú, mimochodom, nejakí bežní občania, živnostníci, ale megafirmy, tak im to zjednodušujete, že stačí prehlásenie, čestné prehlásenie. Hej? Ale nehovorím teraz hneď, že nie. Ja viem, koľko je s tým babračky, koľko je s tým roboty, kým to, ja nehovorím teraz hneď, že nie, hej? Že môže to byť v zásade celkom dobrý nástroj, ako to zrýchliť, keď by to len malo stáť v ceste, hej. To znamená, áno, vy nahradíte tieto potvrdenia čestným prehlásením, kde prehlasujete, že všetko to, čo je nevyhnutné, teda spĺňate. A vy v tom vašom návrhu hovoríte, že iba víťaz je povinný to následne doložiť. A to je chyba lávky, pán minister, a dokonca veľká, lebo podľa mňa s týmto spôsobom možno ešte horšie urobíte ako Osuský s jeho súťažou v hlave. A teraz skúsim povedať, že v čom. Ak by sme pripustili to, že vám stačí iba víťaz, tak naozaj umožnite to, že vytvoríte možno fantómové nejaké mysteriózne firmy, ktoré budú zo štatistických dôvodov, nazveme ich diplomaticky, sa účastniť tejto súťaže, nič neriskujú, hej, lebo stačí im dať iba čestné vyhlásenie a zábezpeku, ale neprídu o ňu. Lebo o zábezpeku príde iba víťaz v prípade, že nedodá potvrdenia také, čo sa čestne zaviazal, že spĺňa. To znamená, že ich hlava z ničoho bolieť nebude, čiže oni sa zo štatistických dôvodov zúčastnia, vedia, že nevyhrajú. Ja nehovorím, že to tak bude, ale ani ja, ani vy ste sa nenarodili včera, a keďže vieme, že niekto si vie urobiť súťaž v hlave, tak ja verím, že uveríme, že sú aj ľudia, ktorí sú ochotní a schopní sa čisto zo štatistických dôvodov zúčastniť, hej. A podpíšu vám čestné prehlásenie také, aké máte pocit, že je dôležité, nič neriskujú, nič neriskujú. A preto si myslím, že je naozaj preto, keď by ste sa nechceli, nechceli pokaziť už veľa pokazeného, a ja naozaj budem myslieť, že vy máte záujem to zlepšiť, aby sa nestalo to, že niekto vypíše súťaž na 5-dverové trolejbusy s dvierkami pre psa ešte pre istotu, a nikto, teda zúčastniť sa ich zúčastní iba niekto a zo štatistických dôvodov, je ešte treba dvoch a tí dvaja vám čestne prehlásia, že všetko spĺňajú z formálneho hľadiska, všetko v poriadku, nič neriskujú. Toto by som bol naozaj nerád, keby sme takto to, nejakým spôsobom toto tu prebehlo týmto plénom. Preto na to upozorňujem. Pán minister, stačí málo, možno tam stačí tá formulácia, máte právnikov šikovných u vás v zbore, povedzte, že, že nielen víťaz, ale aspoň prví traja. Viete, aby tí ľudia mali pocit, že viete, aby sme naozaj čestne, lebo ja mám úctu k čestnému prehláseniu, ale neviem, koľkí iní chovajú úctu k čestnému prehláseniu, hej? Čiže aby sme aj tento inštitút nejakým spôsobom neznegovali, tak poprosím vás, že či by ste nezvážili, že tam uvediete, že to čestné prehlásenie musia verifikovať následne, lebo už sme ušetrili ten čas, hej, čo by malo byť, teda vravíte, že prioritne, tak následne to verifikujú, to svoje čestné prehlásenie doložením tých potvrdení, už keď sa zúčastnili, tak je to síce mierne obťažujúce, ale takisto je to aj obťažujúce pre obyčajného živnostníka, ktorý si chce 3-tisíc eur požičať zo sporiteľne. Viete, čiže toto aj megafirma zvládne, hej, že to obehne, tak aby to proste aj následne potom v procese, keď už nehráme o čas, ale hráme o to, že hráme fér, tak tie verifikuje, to čestné prehlásenie. Ja si, myslím si, že pre čistotu a férovosť, a to, čo by sme sa možno, ale ťažkým spôsobom k tomu možno raz aj priblížili, je toto veľmi dôležité, pán minister, a verím, že to nespláchnete tak, jak tu splachujete úplne neškodné veci, hej. Tak som zvedavý, ako sa k tomuto postavíte. Podľa mňa z toho sa nestrieľa. To je práve naopak, stále vychádzam z toho, čo som povedal na začiatku, že predpokladám, že to nebolo zámerom, ale že to je len proste taká zhoda náhod, že zrovna sa na to nejako nepomyslelo, ale ja na to upozorním, že v prípade, že to nezmeníme, tak bude určite dochádzať k zneužívaniu tohto inštitútu. Ďakujem veľmi pekne.